Oeh vahepeal jäi mu Gabriellake seisma. Tõenäoliselt suutsin parkides tuled sisse jätta ja 2 h oligi aku tühi ja käivitamisel ei teinud piuksugi. Mul ju käib kõik vändaga ja mehaaniliselt. Eila siis kutsus E. vanem  poeg kamba sõpru kokku ja lükkasid mu G. nii palju välja, et sai ninapidi E. auto juurde. Siis panime krokodillid külge ja mauhti särakas akusse. Nurrus nagu vana kõuts peale seda. Seega sõitsin ma eila miski pool õhtut ringi ja suutsin kuskil Laagri kandis ära ka eksida. Tunne kodulinna onju. E. ütles, näe pole veel lubegi, aga juba üle elatud aku tühjendamine, mida pidi juhtuma 90% algajatel juhtidel kel on romud õppimiseks. Nüüd veel tuleb üle elada rehvi purunemine ja keset maanteed seisjäämine ja  korra kraavis käimine, siis on juhi rebaseks ristimise tee läbitud   ehk teisisõnu saad ka aimu mis kapoti all on mis milleks hea on ja mis mida üldse teeb. Üldse peab ikka rehvivahtusega, aku laadimisega, lambipirnide vahetusega ja muu peenema näputööga ka ise hakkama saama.